Lanţul de librării Cărtureşti îşi extinde operaţiunile pe piaţa din Republica Moldova, unde va intra cu primul magazin la Chişinău, potrivit oficialilor companiei.

„Deschidem un magazin pe 380 de metri pătraţi în centrul comercial MallDova. Această piaţă are nevoie de o ofertă largă şi completă de carte, de aceea am ales să deschidem la Chişinău. Cred că impactul pe piaţa culturală va fi foarte mare”, a spus pentru ZF Şerban Radu, unul din cei doi acţionari ai lanţului.

Cărturești este o companie care deține o rețea de 12 librării în București, Arad, Brașov, Timișoara, Cluj, Constanța, Iași și Suceava. Bazele afacerii Cărturești au fost puse în 2000 de către Nicoleta Dumitru și Șerban Radu, cu o investiție inițială de 15.000 de dolari.